གང་ལྟར་ཡང་ང་ནི་ལྷ་སར་ལོ་མང་བསྡད་ཀྱང་ལུག་ཤ་ཧྲིལ་སྲེག་ཐེངས་གཅིག་རང་བཟས་པ་ཡིན།སྐབས་དེར་ཧུང་ཁུང་གི་ཡུལ་སྐོར་བ་མང་པོ་ཞིག་གིས་ལྷ་སའི་བྱང་ཕྱོགས་ལུས་རྩལ་ཐང་དུ་ལུག་ཤ་ཧྲིལ་སྲེག་ཅིག་མངགས་འདུག་པས་ང་ཡང་མཉམ་དུ་བཟའ་བར་ཁྲིད་བྱུང་།ཟ་ཁང་དུ་སླེབས་ཚེ་བོད་ལུགས་གྱོན་ཆས་འཁྱུད་པ་རེད་མ་རེད་ཟེར་རྒྱུ་མེད་པའི་སྦྱིན་བདག་མ་ཞིག་ཡོང་ནས་ཚལ་བཀྱགས་བྱུང་།ངས་མོའི་བཟོ་ལྟ་མཐོང་བ་ཙམ་གྱིས་བོད་མི་མིན་པ་ཤེས་ཡོད།ཡིན་ནའང་མོ་ཚོང་རྒྱག་གི་ཡོད་དུས་ངས་གདོང་ལྤགས་བཤུ་རྩིེས་མེད།དེ་ལྟར་དུས་ཚོད་ཅུང་ཙམ་སོང་རྗེས།ངས་ཅིས་ཀྱང་མཐོང་འདོད་མེད་ལ་སྐྱག་དྲི་བྲོ་བའི་ལས་ངན་ཞིག་བརྩམས་བྱུང་།དེ་ནི་མོསབོད་མིའི་མིང་ཐོག་ནསཧུང་ཁུང་ཡུལ་སྐོར་བའི་མདུན་དུ་བོད་མིར་དམའ་འབེབས་བྱས་པ་དེ་རེད།མི་རིགས་འགལ་ཟླ་སློང་རྐྱེན་ཞིག་ཏུ་ཆགས་སྲིད་དུས་ངས་འདིར་མོས་སྐད་ཆ་ཅི་བཤད་ལབ་གི་མིན།ང་ནི་དུས་དེར་ཧ་ཅང་སུན་སྣང་སྐྱེས་པས་བོད་སྐད་ལམ་ནསཁྱོད་རང་ངོ་མ་བོད་རིགས་ཡིན་ནམ།ཕར་བལྟས་ན་རྒྱ་མི་འདྲ་བོ་འདུགཅེས་བཤད།